Рођен је на острву Кипар око 1241. године. Краљевина Кипар, као једна од крсташких држава, тада се налазила у поседу породице Лизињанин која потиче од јерусалимског краља Амалрика II. Тамо је живео до ослобођења Цариграда од латинске власти 1261. године када је, жељан хеленског образовања, побегао са острва у Византију и постао ученик једног од најобразованијих људи тадашње Византије - Георгија Акрополита (1266. године). Учио је заједно са чувеним византијским историчарем Георгијем Пахимером. Првих година живота у Византији, Георгије је носио титулу протапостоларија.